Иван Вазов
Сила

chitanka.info

Видях Прометея

как с факел огрея

мрака на земята

и Херкула древни

как на лъва гневни

чекнеше устата;

видях великани

как друсат балкани

и с мълний играят;

видях аз тревожно

как реч „невъзможно“

какво е, не знаят.

„Кои сте, о, гости

от друг свят? Вий що сте?“ —

попитах с уплаха,

смесена със радост.

А те отвещаха:

„Ний зовем се младост“

1917

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.